เรื่อง	ตามเรื่อง คำชี้แจงและคำอธิบาย กรณีเจ้าของห้องชุด และนิติบุคคลอาคารชุดสุขุมวิท สวีท ขออนุญาตดัดแปลงห้องของตน และพื้นที่ที่เป็นทรัพย์ส่วนกลาง

เรียน	ผู้อำนวยการสำนักการโยธา กรุงเทพมหานคร

อ้างถึง   หนังสือนายฉัตรชัย กองทรัพย์ ลงวันที่ 14 กันยายน 2565

ตามที่ ข้าพเจ้า นายฉัตรชัย กองทรัพย์ เป็นเจ้าของห้องชุดเลขที่ 19/314 อาคารชุดสุขุมวิท สวีท ซึ่งอาคารชุดดังกล่าวตั้งอยู่ เลขที่ 19 ซอยสุขุมวิท 13 ถนนสุขุมวิท แขวงคลองเตยเหนือ เขตวัฒนา กทม
ได้ขอความกรุณาท่านโปรดช่วยให้คำชี้แจงและคำอธิบายในข้อกฎหมายเกี่ยวกับการขออนุญาตดัดแปลงอาคารชุด (อาคารขนาดใหญ่พิเศษ และเป็นอาคารประเภทควบคุมการใช้) ตามนัยพระราชบัญญัติควบคุมอาคาร พ.ศ. 2522 และข้อบัญญัติกรุงเทพมหานคร เรื่องควบคุมอาคาร พ.ศ. 2544 กรณีที่นิติบุคลอาคารชุดสุขุมวิท สวีท และเจ้าของห้องชุดเลขที่ 19/558 มีความประสงค์ขออนุญาตดัดแปลงอาคาร เพื่อเป็นการแก้ไขแบบแปลนให้ตรงกับสภาพการใช้งาน ซึ่งข้าฯเห็นว่าการกระทำดังกล่าวขัดต่อกฏหมาย และข้าฯได้สอบถามท่านตามรายละเอียดที่อ้างถึง
เนื่องจากระยะเวลาผ่านมานานเกินสมควรแล้ว ดังนั้นข้าฯจึงขอให้ท่านชี้แจงกรณีดังกล่าวโดยเร็ว เพื่อประโยชน์ต่อสาธารณชน และผู้มีส่วนได้เสียในกรณีดังกล่าว

จึงเรียนมาเพื่อโปรดพิจารณาและดำเนินการต่อไป และขอขอบพระคุณอย่างสูงมา ณ ที่นี้ด้วย

ขอแสดงความนับถือ
  				

                                                                                          (นาย ฉัตรชัย กองทรัพย์)
     	                     เจ้าของห้องชุดเลขที่ 19/314 อาคารชุดสุขุมวิท สวีท
โทรฯ 083-787-2233
E-mail:  4bangkok@gmail.com
#1555 #bkkrongtook